വേണം, മലപ്പുറം ജില്ലക്ക് സ്വന്തം നീന്തല്ക്കുളം മലപ്പുറം: സംസ്ഥാനത്ത് പ്ലസ്വണ് പ്രവേശനത്തിന് നീന്തല് സര്ട്ടിഫിക്കറ്റ് സംഘടിപ്പിക്കാന് വിദ്യാര്ഥികളുടെ നെട്ടോട്ടം. സര്ട്ടിഫിക്കറ്റ് ഹാജരാക്കിയാല് രണ്ട് പോയന്റ് അധികം ലഭിക്കും. തദ്ദേശ സ്ഥാപനങ്ങളിലെ അംഗങ്ങളുടെ കത്തുമായി വിദ്യാര്ഥികള് അപേക്ഷ നല്കുന്നത്. തുടര്ന്ന് ജില്ല സ്പോര്ട്സ് കൗണ്സില് വഴി ഉറപ്പുവരുത്തുകയാണ് ചെയ്യേണ്ടത്.എന്നാല് കുട്ടികള്ക്ക് നീന്തല് അറിയുമോ എന്ന് പരിശോധിക്കാന് സ്പോര്ട്സ് കൗണ്സിലിന് കീഴില് സംവിധാനമില്ല. കുളത്തിലോ പുഴകളിലോ നീന്താന് സൗകര്യമൊരുക്കുകയാണ് വേണ്ടത്. ജില്ല സ്പോര്ട്സ് കൗണ്സിലിന് കീഴില് സ്വന്തമായി നീന്തല്ക്കുളമില്ല. പുഴകളില് കുട്ടികളെ നീന്തിക്കുന്നത് അപകടകരവുമാണ്. ജില്ല സ്പോര്ട്സ് കൗണ്സില് നടത്തുന്ന ട്രയല്സിലൂടെ 10 മീറ്റര് നീന്തുന്നവര്ക്കാണ് സര്ട്ടിഫിക്കറ്റ് നല്കേണ്ടത്. കോവിഡ് പശ്ചാത്തലത്തില് പൊതുവിദ്യാഭ്യാസ വകുപ്പ് പുറത്തിറക്കിയ ഉത്തരവില് തദ്ദേശ സ്ഥാപനങ്ങളിലെ സ്പോര്ട്സ് കൗണ്സിലുകള് നീന്തല് പരിശീലനം നല്കി ജില്ല സ്പോര്ട്സ് കൗണ്സിലുകള്ക്ക് നല്കുന്ന സര്ട്ടിഫിക്കറ്റ് ഹാജരാക്കണം എന്നാണ് നിര്ദേശം. തദ്ദേശ സ്ഥാപനങ്ങളില് സ്പോര്ട്സ് കൗണ്സില് രൂപവത്കരിച്ചിട്ടില്ലെങ്കില് ജില്ല സ്പോര്ട്സ് കൗണ്സില് നീന്താന് കഴിയുമെന്ന് പരിശോധിച്ച് സര്ട്ടിഫിക്കറ്റ് നല്കണം. ഒട്ടുമിക്ക തദ്ദേശ സ്ഥാപനങ്ങളിലും സ്പോര്ട്സ് കൗണ്സില് രൂപവത്കരിച്ചിട്ടില്ല. സ്പോര്ട്സ് കൗണ്സില് അംഗീകരിച്ച ഏതെങ്കിലും നീന്തല് മത്സരങ്ങളുടെ സര്ട്ടിഫിക്കറ്റ് ഹാജരാക്കിയാലും സര്ട്ടിഫിക്കറ്റ് ലഭിക്കും. പ്രളയത്തിലും മറ്റു പ്രകൃതി ദുരന്തങ്ങളിലും രക്ഷനേടാന് പ്രാപ്തരാണ് എന്ന് തെളിയിക്കാനാണ് നീന്തല് സര്ട്ടിഫിക്കറ്റ്. നിലവില് പഞ്ചായത്ത് അംഗം നല്കുന്ന സര്ട്ടിഫിക്കറ്റില് സ്പോര്ട്സ് കൗണ്സില് കൗണ്ടര് സൈന് ചെയ്യുക മാത്രമാണ് ചെയ്യുന്നത്. മുന്സിപ്പാലിറ്റിപഞ്ചായത്ത് പരിശീലകനില്നിന്ന് ലഭിച്ച സര്ട്ടിഫിക്കറ്റ് ജില്ല സ്പോര്ട്സ് കൗണ്സിലില് സെക്രട്ടറിയുടെ കൗണ്ടര് െസെന് ലഭിക്കുന്നതിന് സത്യപ്രസ്താവന സമര്പ്പിക്കണം. സര്ട്ടിഫിക്കറ്റിെന്റ പൂര്ണ ഉത്തരവാദിത്തം വിദ്യാര്ഥിക്കും സര്ട്ടിഫിക്കറ്റുകള് അനുവദിച്ചവര്ക്കുമാണെന്നും സ്പോര്ട്സ് കൗന്ണ്സിലിന് ഉത്തരവാദിത്വമില്ലെന്നുമുള്ള സത്യപ്രസ്താവനയാണ് വിദ്യാര്ഥികള് ഒപ്പിട്ട് നല്കേണ്ടത്. കോഴിക്കോട്, തൃശൂര് ജില്ലകളിലാണ് സ്പോര്ട്സ് കൗണ്സിലിന് സ്വന്തമായി നീന്തല്ക്കുളമുണ്ട്. ഇവിടെങ്ങളില് കുട്ടികളില്നിന്ന് ഒരാള്ക്ക് 100 രൂപ ഈടാക്കി നീന്താന് സൗകര്യമൊരുക്കിയിട്ടുണ്ട്. ജില്ലയില് രണ്ട് സ്വകാര്യ സ്കൂളുകളില് നീന്തല്ക്കുളമുണ്ടെങ്കിലും കോവിഡ് നിയന്ത്രണം കാരണം മറ്റുള്ളവര്ക്ക് അനുമതി നല്കുന്നില്ല. പൊന്നാനി, എടപ്പാള്, നിലമ്ബൂര് ഉള്പ്പെടെ വിവിധ ഭാഗങ്ങളില്നിന്ന് വിദ്യാര്ഥികള് സര്ട്ടിഫിക്കറ്റിന് ദിവസവും എത്തുന്നുണ്ട്.